
Naslov: Narcise spet zacvetele na Sromljah
Napoved za voditelja:

Vasica Sromlje, ki je bila že večkrat uvrščena med najboljšimi med slovenskimi izletniškimi kraji, je v teh dneh odeta v rumeno. V vasi so namreč zacvetele številne narcise, ki privabljajo precej občudovalcev, saj so lažje dostopne kot tiste na Golici, pa še prej cvetijo.

T- Iz Sromelj GORAN ROVAN /

X- Snemalec in montažer Tomi Naglič /

V Turističnem društvu Sromlje so se odločili, da svoj kraj polepšajo. Zato so pred petimi leti travnik pod vaško cerkvijo zasadili s prvimi 3500 narcisami. Potem pa so jih vsako leto še dosajali.

T- ZVONKA PINTERIČ /
X- članica Turističnega društva Sromlje /
»Tako da zdaj so v polnem cvetju in ma vsak grmiček cirka od pet do osem cvetov. Se pravi, da jih je tuki nekje okrog 18 tisoč cveti.«
Gre za avtohtone starinske narcise, ki niso zahtevne in jih zgolj pustijo, da odcvetijo, potem pa se na tem travniku pasejo ovce. Seveda narcise s svojimi rumenimi cvetovi vsako leto privabijo precej obiskovalcev.
T- ANA KRANJČIČ /
X- predsednica Turističnega društva Sromlje /

»Obiskovalci prihajajo si tole ogledovat, kar od tle iz Brežic, Bizeljsko, Sevnica, tud Zagrebčani. Turistično društvo prireja tudi pešpoti. In zdele bo ena 24. maja, bomo šli po poti vina in sonca. Potem druga je pa malo večja, bo pa oktobra.«
Turistično društvo v Sromljah tudi sicer skrbi za lepšo in privlačnejšo podobo kraja, lani pa so dobili tudi štiri električna kolesa, tako da lahko obiskovalci te kraje spoznajo tudi malce drugače.
